Az egyetemi sport és a hallgatói szabadidősport jellemzői a Debreceni Egyetemen
A diplomadolgozat a hallgatók szabadidősportolási jellemzőit, illetve az egyetemi sportba való bekapcsolódását dolgozza fel. Ezen a témakörön belül főként az egyetemi sport jelentőségével, valamint a hallgatók fizikai aktivitásával foglalkoztam. A primer kutatás során kérdőíves módszert alkalmaztam, amely segítségével a Debreceni Egyetem hallgatóinak szabadidősporthoz való hozzáállását, a szabadidősport létesítményekkel (egyetemi vagy egyetemen kívüli) kapcsolatos preferenciáikat, és az egyetemi sportklub népszerűségét vizsgáltam. A kérdőívet 322 hallgató töltötte ki. Az eredmények azt mutatják, hogy nagyon kevés hallgató veszi igénybe az egyetem által biztosított sportolási lehetőségeket, és sajnálatos módon az egyetemi sportkubbal szurkolóként sem azonosulnak, nem kapcsolódnak be az egyetem sportéletébe, holott ez kifejezetten a számukra van létrehozva.
egyetemi sport, hallgatók, szabadidősport
Networked Digital Library of Theses and Dissertations